કિંમતોના મામલે ઉત્પાદન ખર્ચ વધ્યો છે અને પરિણામે કંપનીઓએ જે ઉત્પાદન થયું તેના પર પણ ભાવવધારો કર્યો છે, જેને કારણે ફુગાવો વધવાની સંભાવના જોતા રિઝર્વ બેન્ક આગામી સમયમાં વ્યાજના દર ફરી વધારે તેવી શક્યતા છે. દોઢિયાએ ઉમેર્યું કે ઉત્પાદન ખર્ચનો ફુગાવો જુલાઈ-૨૦૧૪ પછી સૌથી વધારે થયો છે જે દર્શાવે છે કે રિઝર્વ બેન્કે ફરી વ્યાજના દર વધારવા પડશે. ઉલ્લેખનીય છે કે જૂનમાં રિઝર્વ બેન્કે રિટેલ ફુગાવાના દરનો અંદાજ ૦.૩૦ ટકા વધાર્યો હતો અને અન્ય પરિબળોના મામલે ન્યૂટ્રલ ટ્રેન્ડ દર્શાવ્યો હતો. તેણે ફુગાવા પર અંકુશ માટે રેપો રેટ ૦.૨૫ ટકા વધાર્યો હતો.